**ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΛΑΣΙΘΙΟΥ ΔΗΜΟΣ ΣΗΤΕΙΑΣ**

**ΔΗΜΟΤΙΚΟΣ ΟΡΓΑΝΙΣΜΟΣ ΚΟΙΝΩΝΙΚΟΠΟΛΙΤΙΣΤΙΚΗΣ ΑΝΑΠΤΥΞΗΣ**

**ΣΗΤΕΙΑΣ (Δ.Ο.Κ.Α.Σ)**

**Οικονομική Συμμετοχή Φιλοξενούμενων Παιδιών σχολ. ετ. 2022-2023**

1. **Το ΔΣ του Δ.Ο.Κ.Α.Σ. με την με αρ. απόφ. 38/2022 εγκρίνει την οικονομική συμμετοχή των φιλοξενούμενων παιδιών στους δημοτικούς βρεφικούς-παιδικούς σταθμούς Σητείας για το έτος 2022-2023 ως εξής:**

**Α. -Απαλλάσσονται από την καταβολή της οικονομικής εισφοράς** :

* Οι οικογένειες που έχουν ετήσιο φορολογητέο οικογενειακό εισόδημα μέχρι 7.000 €.
* Οι οικογένειες που ο ένας γονέας είναι φοιτητής ή φοιτήτρια αντίστοιχα και σπουδάζουν για την απόκτηση του πρώτου πτυχίου τους και μέχρι την συμπλήρωση του χρόνου κανονικής φοίτησης όπως αυτός προβλέπεται από τον οργανισμό της κάθε σχολής και με την προϋπόθεση ότι δεν έχουν εισοδήματα. Αν έχουν εισοδήματα τότε εφαρμόζονται τα εισοδηματικά κριτήρια όπως αυτά ορίζονται. Οι οικογένειες όπου ο πατέρας είναι στρατευμένος ή φυλακισμένος, ανεξαρτήτως οικογενειακού φορολογητέου εισοδήματος.
* Οι πολύτεκνες οικογένειες, καθώς και οι οικογένειες στις οποίες ο ένας εκ των δύο γονέων ή τέκνο έχει θεωρηθεί ανάπηρος με ποσοστό αναπηρίας 67% και άνω, ανεξαρτήτως οικογενειακού εισοδήματος. Επίσης οι οικογένειες που οι γονείς ή ο αδελφός ή αδελφή είναι άτομα με ειδικές ανάγκες, ανεξαρτήτως οικογενειακού φορολογητέου εισοδήματος.
* Τα βρέφη ή νήπια των εργαζομένων στους Παιδικούς Σταθμούς του Ν.Π.
* Οι μονογονεϊκές οικογένειες, των οποίων το οικογενειακό φορολογητέο εισόδημα δεν ξεπερνά το ποσό των 15.000,00 €.
* Οι τρίτεκνες οικογένειες για το τρίτο παιδί, των οποίων το οικογενειακό φορολογητέο εισόδημα δεν ξεπερνά το ποσό των 18.000,00€.

**Β. - Μειωμένη οικονομική εισφορά θα πληρώνουν οι εξής:**

* Οι μονογονεϊκές οικογένειες, των οποίων το οικογενειακό φορολογητέο εισόδημα ξεπερνά το ποσό των 15.000,00 €, θα καταβάλλουν μηνιαίως το ήμισυ των τροφείων της κατηγορίας στην οποία υπάγεται.
* Για τα βρέφη ή νήπια των εργαζομένων στο Δήμο Σητείας, στα λοιπά Νομικά Πρόσωπα και τις Δημοτικές Επιχειρήσεις του Δήμου θα καταβάλλεται το ήμισυ των τροφείων που τους αντιστοιχεί.
* Για τα δεύτερα παιδιά κάθε οικογένειας, θα καταβάλλεται μηνιαίως το ήμισυ των τροφείων που καταβάλλεται για το 1ο παιδί.
* Οι τρίτεκνες οικογένειες θα καταβάλλουν μηνιαίως για τα δύο πρώτα παιδιά το ήμισυ των τροφείων της κατηγορίας, στην οποία υπάγονται βάσει του οικογενειακού εισοδήματος.

**Γ. - Η μηνιαία οικονομική εισφορά των λοιπών καθορίζεται ως εξής :**

* + Για ετήσιο φορολογητέο οικογενειακό εισόδημα από 7.001,00 € έως 12.000,00 € θα καταβάλλεται μηνιαίως το ποσό των 60,00 €.
	+ Για ετήσιο φορολογητέο οικογενειακό εισόδημα από 12.001,00 € έως 15.000,00 € θα καταβάλλεται μηνιαίως το ποσό των 80,00 €.
	+ Για ετήσιο φορολογητέο οικογενειακό εισόδημα από 15.001,00 € έως 20.000,00 € θα καταβάλλεται μηνιαίως το ποσό των 100,00 €.
	+ Για ετήσιο φορολογητέο οικογενειακό εισόδημα από 20.001,00 € έως 25.000,00 € θα καταβάλλεται μηνιαίως το ποσό των 108,00 €.
	+ Για ετήσιο φορολογητέο οικογενειακό εισόδημα από 25.001,00 € έως 30.000,00 € θα καταβάλλεται μηνιαίως το ποσό των 117,00 €.
	+ Για ετήσιο φορολογητέο οικογενειακό εισόδημα από 30.001,00 € έως 40.000,00 € θα καταβάλλεται μηνιαίως το ποσό των 135,00 €.
	+ Για ετήσιο φορολογητέο οικογενειακό εισόδημα από 40.001,00 € και άνω θα καταβάλλεται μηνιαίως το ποσό των 153,00 €.

 Δ. Τα τροφεία θα καταβάλλονται το πρώτο 10ήμερο του μήνα στην Τράπεζα που τηρεί λογαριασμό το

Νομικό Πρόσωπο, ή στα γραφεία του Νομικού Προσώπου (Δ.Ο.Κ.Α.Σ.). Σε καμία περίπτωση διαγραφής δεν επιστρέφεται η οικονομική εισφορά που έχει καταβληθεί.

Ε.Δεν καταβάλλονται τροφεία το μήνα Αύγουστο και τις διακοπές των Χριστουγέννων και του Πάσχα.

ΣΤ. Σε απουσία (βραχυχρόνια ή μακροχρόνια) ενός παιδιού από τον Σταθμό η καταβολή των τροφείων γίνεται κανονικά προκειμένου να διατηρεί το δικαίωμα συνέχισης της φοίτησής του. Ζ. Τυχόν οφειλές θα κοινοποιούνται στην οικονομική υπηρεσία του δήμου προκειμένου να προχωρήσει η διαδικασία είσπραξης σύμφωνα με τις ισχύουσες διατάξεις

Η. Απαραίτητη προϋπόθεση για την κατάθεση της αίτησης επανεγγραφής και την αξιολόγηση αυτής είναι η τακτοποίηση της οικονομικής συμμετοχής.

Θ. Η μη συνεπής εκπλήρωση των οικονομικών υποχρεώσεων, αποτελεί λόγο διαγραφής των παιδιών κατόπιν πρότερης έγγραφης ενημέρωσης των γονέων.

Ι. Για την αιτιολογημένη οριστική διαγραφή του παιδιού, θα πρέπει να ενημερώνεται ο Δ.Ο.Κ.Α.Σ. εγγράφως 15 ημέρες το αργότερο πριν τη λήξη του μήνα.

Κ. Το ποσό των τροφείων που θα καταβάλλονται για τον πρώτο μήνα φιλοξενίας του παιδιού στο σταθμό, θα εξαρτάται από την ημερομηνία έναρξης της εγγραφής και παρακολούθησης του σταθμού.

**Σε περίπτωση που σε κάποιον από τους σταθμούς δεν παρέχεται σίτιση ισχύουν όλα τα παραπάνω πλην της οικονομικής συμμετοχής που θα καταβάλλεται μειωμένη κατά 30%.**

Ο Πρόεδρος του Δ.Ο.Κ.Α.Σ.

Κωνσταντίνος Λυμπερίου

.